Onthele ya 4: Tunde Pohamba Yotete yo Isilayeli alo Poukonde Mombambilonia
Ohamba yotete yo Isilayeli ankho o Saulu. Mahi, Yehova emuyale, iya aholovona David opo apinge pu Saulu. Matukelilongesa ovipuka ovinyingi kombinga ya David. Etyi ankho David omukuendye waluisile Goliya, elume limue enene. Konyima aende nkholo, mokonda yohamba Saulu yemulingila onkhi. Onthiki imue Abigail omukai umue omuwa, watyilikile David okulinga otyipuka tyimue otyivi.
Konyima yotyo, matukelilongesa ovipuka ovinyingi kombinga ya Salomau omona wa David. Una wapingile pomphangu ya David ngo hamba yova Isilayeli. Onohamba ononthatu mbotete mbova Isilayali, kese imue yatumina omanima 40. Iya konyima yononkhia mba Salomau, o Isilayeli yayapulwa omauhamba evali, wokokulio kuekumbi, no wokokumbili kuekumbi.
Ouhamba womihoko 10, wakalele omanima 257, konyima auhanyaunuapo nova Asiria. Etyi papita omanima 133, ouhamba womihoko vivali, nao auhanyaunuapo. Iya Ovaisilayeli avatualwa koukonde Kombambilonia. Ngotyo, Onthele ya KUANA ina ehipululo liomanima 510. Mokuenda kuomuvo oo, kuapita ovipuka ovinyingi vilunda omutima, ngetyi matukatala.
kam_Latn umb_Latn umb_Latn umb_Latn